open-index/open-wikipedia-markdown huggingface dataset:
Λιγκ Καπ Ελλάδας πετοσφαίρισης ανδρών 2013-2014

Το Λιγκ Καπ βόλεϊ ανδρών για την περίοδο 2013–14 ήταν η τρίτη διοργάνωση στην ιστορία του θεσμού κι έφερε την ονομασία «Λιγκ Καπ Νίκος Σαμαράς» στη μνήμη του ομώνυμου πετοσφαιριστή. Διεξήχθη από την Ε.Σ.Α.Π. με τη συμμετοχή των δώδεκα ομάδων της Βόλεϊ Λιγκ 2013–14. Κυπελλούχος αναδείχθηκε η Α.Ε.Κ, που κατέκτησε έτσι τον πρώτο τίτλο στην ιστορία της στο βόλεϊ ανδρών.

## Προκριματική φάση
Στην προκριματική φάση οι δώδεκα ομάδες χωρίστηκαν σε τρεις ομίλους. Στον πρώτο όμιλο μετείχαν ομάδες της βόρειας Ελλάδας, στον δεύτερο μετείχαν ομάδες της Αττικής και στον τρίτο όμιλο μετείχαν επαρχιακές ομάδες της νότιας Ελλάδας. Στον πρώτο και στον δεύτερο όμιλο οι αγώνες έγιναν στις έδρες των ομάδων, ενώ όλοι οι αγώνες του τρίτου ομίλου διεξήχθησαν στην έδρα του Παμβοχαϊκός Βραχατίου. Την πρόκριση για το Φάιναλ-4 πήραν η πρώτη ομάδα κάθε ομίλου και η καλύτερη δεύτερη.

## Α' όμιλος
### Βαθμολογία

### Αποτελέσματα

## Β' όμιλος
### Βαθμολογία

### Αποτελέσματα

* Οι τέσσερις από τους έξι αγώνες που ήταν προγραμματισμένοι να διεξαχθούν το τριήμερο 4-6 Οκτωβρίου (ΑΕΚ-ΠΑΟ, Κηφισια-ΟΣΦΠ στις 4/10, ΑΕΚ-Κηφισιά στις 5/10 και Κηφισιά-ΠΑΟ στις 6/10), αναβλήθηκαν καθώς η Περιφέρεια Αττικής δεν έδωσε άδεια διεξαγωγής των αγώνων στα γήπεδα του Ζηρινείου (έδρα της Κηφισιάς) και της Γλυφάδας (έδρα της ΑΕΚ).

## Γ' όμιλος
### Βαθμολογία

### Αποτελέσματα

## Τελική φάση, Final–4
Το φάιναλ-4 διεξήχθη στην Αλεξανδρούπολη το διήμερο 31 Ιανουαρίου και 1 Φεβρουαρίου 2014.

### Ημιτελικοί

### Μεγάλος τελικός

* Διαιτητές: Μπατιανίδης, Δεληκωστίδης
* MVP: Νίκος Κρέτσης (A.E.K.)
* Φοίνικας Σύρου (Δημήτρης Ανδρεόπουλος): Τερζής 2 (2 μπλοκ), Τσας 21 (19/37 επ, 1 άσσος, 1 μπλοκ), Ντιάτσκοφ 16 (12/33 επ, 1 άσσος, 3 μπλοκ, 57% υπ - 32% άριστες), Τακουρίδης 10 (6/10 επ, 1 άσσος, 3 μπλοκ), Πελεκούδας 7 (4/9 επ, 3 μπλοκ), Λάππας 15 (13/21 επ, 2 μπλοκ, 46% υπ - 13% άριστες) / Παπαδημητρίου (λ, 43% υπ - 17% άριστες), Γιάνουσεκ 5 (5/8 επ, 70% υπ - 50% άριστες), Σφενδυλάκης 1 (1 άσσος).
* A.E.K. (Άκης Φλαούνας): Μαντέκας 15 (12/23 επ, 3 μπλοκ, 71% υπ - 47% άριστες), Τόρρε 15 (10/14 επ, 5 μπλοκ), Κατσανεβάκης 11 (8/11 επ, 2 άσσοι, 1 μπλοκ), Κρέτσης 4 (3 άσσοι, 1 μπλοκ), Παγιάν 24 (22/38 επ, 1 άσσος, 1 μπλοκ),  Πέτρογλου 21 (20/35 επιθέσεις, 1 άσσος, 72% υπ., 43% άριστες) / Γκούζντα (λ, 76% υπ - 60% άριστες), Νοβοσέλατς 1 (1 μπλοκ), Ρουμελιωτάκης, Χατζόπουλος.

## Παραπομπές


## Εξωτερικοί σύνδεσμοι
* Λιγκ Καπ "Νίκος Σαμαράς 2013-14 Επίσημος ιστότοπος της ΕΣΑΠ.
* Αποτελέσματα και βαθμολογία προκριματικής φάσης Επίσημος ιστότοπος της ΕΣΑΠ.



2013 2014
Λιγκ Καπ Ελλαδας Πετοσφαιρισης Ανδρων 2013 2014
Λιγκ Καπ Ελλαδας Πετοσφαιρισης Ανδρων 2013 2014
Κατηγορία:Αλεξανδρούπολη
Αϊσέ Χατούν

Η **Αϊσέ Χατούν** (Οθ. Τούρκικα:عایشه خاتون) (Τούρκικα: *Ayşe Hatun*, 1453 - 1505) ήταν η τέταρτη σύζυγος του σουλτάνου Βαγιαζίτ Β΄ της Οθωμανικής Αυτοκρατορίας.

Ο πλήρης τίτλος ήταν: ***Devletlu İsmetlu Ayşe Hatun Aliyyetü'ş-Şân Hazretleri***

## Ζωή
Η Αισέ Χατούν γεννήθηκε περί το 1453. Ήταν κόρη του Αλλαουντέβλε Μποζκούρτ Μπέη (Alleüddevle Bozkurt Bei), ενδέκατου μπέη των Δουλκαρίδων, περιοχή που βρισκόταν ανάμεσα στο Ελμπιστάν και το Καχραμανμαρά. Η Αισέ Χατούν παντρεύτηκε τον Βεγιαζίτ Β΄ το 1469 στην Αμάσεια και πέθανε το 1504 πολλά χρόνια πριν γίνει Σουλτάνος ο Σελίμ Α΄.

Σύμφωνα με ένα μύθο η Αισέ Χατούν ήταν η πραγματική μητέρα του Σελίμ Α'. Ορισμένοι υποστήριζαν αυτό τον μύθο, αλλά μετά από σύγχρονες έρευνες διαπιστώθηκε πως η πραγματική μητέρα του Σελίμ Α΄ ήταν η Γκιούλμπαχάρ Χατούν. Ο Σελίμ, μετά τον θάνατο της Αισέ Χατούν, έχτισε στην Τραπεζούντα όπου πέθανε η Αισέ, το Χατουνιέ Τζαμί προς τιμήν της. Επίσης Αϊσέ Χαφσά Σουλτάν έλεγαν την πρώτη σύζυγο του Σελίμ Α΄ που ήταν επίσης μητέρα του Σουλεϊμάν Α΄.

## Παραπομπές

## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Σουλτάνες της Οθωμανικής Αυτοκρατορίας
Νίκος Καλούδης

Ο **Νίκος Καλούδης** (1917 - 24 Φεβρουαρίου 1998) ήταν Έλληνας ναυτικός και πολιτικός, ο οποίος διετέλεσε βουλευτής του ΚΚΕ και του Συνασπισμού. Ήταν αναπληρωτής γενικός γραμματέας του ΚΚΕ.

## Βιογραφία
Καταγόταν από εργατική τάξη και πολύ νωρίς έγινε μέλος του ΚΚΕ, του οποίου διετέλεσε κοινοβουλευτικός εκπρόσωπος.

Εξελέγη βουλευτής για πρώτη φορά με το ΚΚΕ στις εκλογές του 1977 στην εκλογική περιφέρεια Μαγνησίας και επανεξελέγη με το ίδιο κόμμα το 1981. Το 1985 επανεξελέγη βουλευτής στη Β΄ Πειραιά με το ΚΚΕ και τον Ιούνιο του 1989 με το Συνασπισμό. Το Νοέμβριο του 1989 εξελέγη βουλευτής Επικρατείας με το Συνασπισμό.

Πέθανε το 1998 και κηδεύτηκε στο νεκροταφείο της Καισαριανής.

## Παραπομπές


Κατηγορία:Έλληνες κομμουνιστές
Κατηγορία:Έλληνες βουλευτές επικρατείας
Κατηγορία:Βουλευτές Β΄ Πειραιά
Κατηγορία:Βουλευτές Μαγνησίας
Κατηγορία:Βουλευτές εκλεγμένοι με το ΚΚΕ
Κατηγορία:Βουλευτές εκλεγμένοι με τον Συνασπισμό
Βασίλειο της Βοσνίας

Το **Βασίλειο της Βοσνίας** (βοσνιακά* : Краљевина Босна*) ήταν ένα μεσαιωνικό κρατίδιο, που βρισκόταν στη σφαίρα επιρροής του Βασιλείου της Ουγγαρίας. Δημιουργήθηκε το 1377, με την αναβάθμιση του Βανάτου της Βοσνίας σε βασίλειο.

Το βασίλειο γνώρισε μεγάλη ακμή τα πρώτα χρόνια δημιουργίας του. Αντιμετώπισε επανειλημμένα τον Ουγγρικό αλλά και Οθωμανικό στρατό. Το 1448 λόγω των εσωτερικών διαμαχών μεταξύ των ευγενών το νότιο τμήμα ανεξαρτητοποιήθηκε στο Βοεβοδάτο του Αγίου Σάββα. Το βασίλειο έπαψε να υπάρχει το 1463 όταν καταλήφθηκε από την Οθωμανική Αυτοκρατορία, αποτελώντας πλέον το σαντζάκι της Βοσνίας. Ο τελευταίος βασιλιάς, Στέφαν Τομάσεβιτς, περίμενε μάταια βοήθεια από τους Ούγγρους και τον Πάπα, και έπεσε σχεδόν αμαχητί στους Οθωμανούς, οι οποίοι τον εκτέλεσαν.

## Βασιλείς
* Στέφανος Τβέρτκο Α΄ Κοτρομάνιτς (1377—1391)
* Στέφανος Ντάπισα (1391—1395)
* Έλενα Γκρίμπα (1395—1398)
* Οστόια Κοτρομάνιτς (1398—1404, 1409—1418)
* Στέφανος Τβέρτκο Β΄ Κοτρομάνιτς (1404—1409, 1421—1443)
* Στέφανος Οστόιτς (1418—1421)
* Στέφανος Τόμας (1443—1461)
* Στέφανος Τομάσεβιτς (1461—1463)

## Πηγές
* F. Miklosich, Monumenta serbica spectantia historiam Serbiae, Bosnae, Ragusii, Viennae 1858, p. 1-2

## Εξωτερικοί σύνδεσμοι
* 


Κατηγορία:14ος αιώνας στη Βοσνία
Κατηγορία:15ος αιώνας στη Βοσνία
Βοσνια
Βοσνια
Κωκυτός (αποσαφήνιση)

*Κωκυτός (ποταμός), ποταμός της Θεσπρωτίας βόρεια του ποταμού Αχέροντα στον οποίον εισβάλλει.
*Κωκυτός (μυθολογία), υποχθόνιος ποταμός, τέκνον της Στυγός απέναντι από τον Πυριφλεγέθοντα στον Τάρταρον κατά τον Ησίοδον ή παραπόταμος αυτού κατά τον Όμηρον.
*Κωκυτός, ιατρός, μαθητής του Κενταύρου Χείρωνος που επισκέφθηκε τον τραυματισθέντα Άδωνιν.
Κατάλογος κομήτων του Μπλουά

Η **Κομητεία του Μπλουά** είχε αρχικά ως επίκεντρο το Μπλουά, το οποίο βρίσκεται στα νότια του Παρισιού στη Γαλλία. Μία από τις σημαντικότερες πόλεις της, μαζί με το ίδιο το Μπλουά, ήταν η Σαρτρ. 

## Ιστορία
Το Μπλουά είναι ιστορικά συνδεδεμένο με την Επαρχία της Καμπανίας, τον Οίκο του Σατιγιόν (ο οποίος έδρευε και είχε ως τόπο κατοικίας το Μπλουά), τους Δούκες της Βρετάνης και, αργότερα, με την γαλλική βασιλική οικογένεια. Ο Θεοβάλδος Α΄ κόμης του Μπλουά υπηρέτησε ως αντιβασιλέας του Δρόγωνος της Βρετάνης. Η Μπέρθα του Μπλουά, κόρη του Όντο Β΄ του Μπλουά, έγινε Δούκισσα της Βρετάνης μέσω του γάμου της με τον Αλαίν Γ΄ της Βρετάνης. Ο Κάρολος του Μπλουά, γιος του Γκυ Α΄ του Μπλουά, νυμφεύθηκε την Ιωάννα της Παντιέβρ, την νόμιμη διάδοχο του Ιωάννη Γ΄ της Βρετάνης. Μαζί, έγιναν βασικοί πρωταγωνιστές στον Πόλεμο της Βρετονικής διαδοχής. Με τον θάνατο του μοναχογιού του, ο Γκυ Β΄ του Μπλουά πούλησε την κομητεία στο Λουδοβίκο Α΄ της Ορλεάνης, με την κομητεία να περνάει, με αυτόν τον τρόπο, στην κατοχή της γαλλικής βασιλικής οικογένειας.

Το Μπλουά έπαιξε σημαντικό ρόλο στη διάρκεια του Εκατονταετούς Πολέμου, καθώς η Ζαν ντ'Αρκ το χρησιμοποιούσε ως κέντρο των στρατιωτικών της επιχειρήσεων.

Η εδαφική επέκταση της κομητείας ποικίλε ανά καιρούς. Το βόρειο τμήμα του, το οποίο συνόρευε με την Νορμανδία, παρουσιαζόταν ορισμένες φορές ως Κομητεία της Σαρτρ, όμως η Κόμητες του Μπλουά που την είχαν στην κατοχή τους δεν χρησιμοποιούσαν κάποιον διαφορετικό τίτλο για τον ορισμό της. Τα εδάφη αυτά πωλήθηκαν τελικώς στο Γαλλικό Στέμμα από την Ιωάννα του Μπλουά το 1291. Το 1439, η περιοχή στα περίχωρα του Σατωντάν αποκόπηκε ως νέο φέουδο, λαμβάνοντας τη νέα ονομασία *Ντυνουά* προς όφελος του Ζαν ντε Ντυνουά, ο οποίος έλαβε και τον τίτλο του Κόμη του Ντυνουά.

### Κόμητες

### [[Οίκος του Μπλουά]]

### [[Οίκος του Αβέν]]

### [[Οίκος του Σατιγιόν]]

### [[Οίκος των Βαλουά]]

## Βιβλιογραφία
*http://www.francebalade.com/blois/ctblois.htm
*http://www.francebalade.com/blois/ctblois2.htm
*http://genealogy.euweb.cz/blois/blois1.html


Κατηγορία:Λουάρ-ε-Σερ
Μπλουα
Μαχέκ

Ο **Μαχέκ** (ισπανικά: *Magec*) στην Μυθολογία των Γουάντσε ήταν ο θεός του ήλιου και μία από τις κύριες θεότητες. Γιορτάζεται κατά τη διάρκεια του χειμερινού ηλιοστασίου, τη μεγαλύτερη νύχτα του χρόνου, όπου ο ήλιος ξαναγεννιέται μέσα από το απόλυτο σκότος. Με αυτό τον τρόπο μνημονευόταν και τιμόταν η επιστροφή των πνευμάτων των προγόνων στην καλλιεργήσιμη γη, που, μέσω της σποράς του σιταριού και του κριθαριού, πρασίνιζε και γινόταν εύφορη.

Ο Μαχέκ απήχθη από τον δαίμονα Γκουαγιότα και κλείστηκε μέσα στο ηφαίστειο Τέιδε. Ο υπέρτατος θεός Ατσαμάν τον ελευθέρωσε και στη θέση του φυλάκισε τον κακό δαίμονα Γκουαγιότα.

## Εξωτερικοί σύνδεσμοι
* Leyendas Aborígenes Canarias.

Κατηγορία:Μυθολογία των Γουάντσε
Λίμνη Νάτρον

Η **λίμνη Νάτρον** (*Natron*) είναι μια αλκαλική λίμνη στη βόρεια Τανζανία, κοντά στα σύνορα με την Κένυα. Η λίμνη καταλαμβάνει μια κοιλότητα στον ανατολικό κλάδο της μεγάλης ρηξιγενούς κοιλάδας της Αφρίκης. Η λίμνη περιβάλλεται από ηφαίστεια, ανάμεσα στα οποία είναι και το ενεργό ηφαίστειο Ολ Ντόινιο Λενγκάι. Η έκταση της λίμνης δεν είναι σταθερή και μπορεί να φτάσει σε έκταση μέχρι τα 850 χλμ², αλλά είναι πολύ ρηχή και το βάθος της φτάνει μόνο το μισό μέτρο.

Η κύρια πηγή νερού είναι ο ποταμός Νότιος Εουάσο Νγκίρο, ο οποίος πηγάζει στην Κένυα, ενώ κατά την περιόδο των βροχών, η λίμνη δέχεται νερά από ποταμούς που πηγάζουν από τα τριγύρω όρη. Η λίμνη τροφοδοτείται από θερμές πηγές πλούσιες σε άλατα που βρίσκονται στην περιφέρεια της λίμνης. Το pH της λίμνης ποικίλει ανάλογα με τις βροχοπτώσεις ανάμεσα σε 9 και 10,5, ενώ η θερμοκρασία της μπορεί να φτάσει τους 50°C. Από την έντονη εξάτμιση σχηματίζεται νάτρον, ένα είδος σόδας. Η λίμνη διαθέτει τόσο μεγάλη ποσότητα ανθρακικού νατρίου που είναι γλοιώδης/ολισθηρή στην αφή.

Παρά τις ακραίες συνθήκες που επικρατούν στη λίμνη, η λίμνη Νάτρον είναι τόπος αναπαραγωγής για περίπου 2,5 εκατομμύρια μικρά φοινικόπτερα (*Phoeniconaias minor*). Τα φοινικόπτερα τρέφονται με μικρά φύκη, όπως η σπιρουλίνα, τα οποία έχουν μια κόκκινη χρωστική. Αυτοί οι οργανισμοί που ευδοκιμούν σε αλατούχα περιβάλλοντα δίνουν στα αλίπεδα της λίμνης ροζ ή κόκκινο χρώμα. Στη λίμνη επίσης ζει ένα μικρό είδος ψαριού, η αλκαλική τιλάπια (*Oreochromis alcalica*) και υπάρχουν πληθυσμοί από μεγάλα φοινικόπτερα (*Phoenicopterus ruber*).

## Παραπομπές


## Εξωτερικοί σύνδεσμοι
* 

Κατηγορία:Λίμνες της Τανζανίας
Κατηγορία:Αλμυρές λίμνες
Κάρολος του Ανγκουλέμ (αποσαφήνιση)

Με το όνομα **Κάρολος του Ανγκουλέμ** μπορεί να αναφέρονται οι:

* Κάρολος κόμης του Ανγκουλέμ (1459-1496), πατέρας του Φραγκίσκου Α΄ της Γαλλίας.
* Κάρολος Β΄ δούκας της Ορλεάνης, δούκας του Ανγκουλέμ (1522-1545), γιος του Φραγκίσκου Α΄ της Γαλλίας. Εγγονός του προηγουμένου.
* Κάρολος δούκας του Ανγκουλέμ (1573-1650), νόθος γιος του Καρόλου Θ΄ της Γαλλίας. Μικρανιψιός του προηγουμένου.
Γκουαγιότα

[thumb|280px|[Τέιδε, η κατοικία του Γκουαγιότα.]]
**Γκουαγιότα** (ισπανικά: *Guayota*) στην Μυθολογία των Γουάντσε ήταν ο διάβολος, ο κακός βασιλιάς. Ήταν ο βασιλιάς των κακών πνευμάτων και ο  αιώνιος αντίπαλος του Ατσαμάν, του υπέρτατου θεού.

Σύμφωνα με τις πεποιθήσεις των Γουάντσε ζούσε κλειδωμένος μέσα στο ηφαίστειο Τέιδε της Τενερίφης. Αυτό συνέβη επειδή μια μέρα τόλμησε να απαγάγει τον θεό του ήλιου Μαχέκ, βυθίζοντας τον κόσμο στο σκοτάδι. Οι άνθρωποι ζήτησαν βοήθεια από τον θεό του ουρανού, τον υπέρτατο θεό Ατσαμάν, ο οποίος απελευθέρωσε τον Μαχέκ από την αιχμαλωσία και φυλάκισε τον  Γκουαγιότα  μέσα στο ηφαίστειο Τέιδε. 

## Εξωτερικοί σύνδεσμοι
* Leyendas Aborígenes Canarias.

Κατηγορία:Μυθολογία των Γουάντσε
Τσαξιράξι

Η **Τσαξιράξι** (ισπανικά: *Chaxiraxi*) στην Μυθολογία των Γουάντσε ήταν η θεά μητέρα, που ταυτίστηκε μετέπειτα  από τους Γουάντσε με την εικόνα της Παναγίας της Κανδελάριας, προστάτιδας των Κανάριων Νήσων.

Η αρχική εικόνα της Παναγίας βρέθηκε στα νοτιοανατολικά της Τενερίφης το 1390 από δυο βοσκούς Γουάντσε. Η γιορτή της συγκομιδής ήταν αφιερωμένη στην Τσαξιράξι. Πιστεύεται ότι η λατρεία σχετίζεται με την ενσωμάτωση στο δέκατο έκτο αιώνα μιας καθολικής αφοσίωσης στο αστέρι Κάνωπος από τον αρχαίο πολιτισμό Γουάντσε που υπήρχε πριν από την άφιξη των Ευρωπαίων.

Είναι η κύρια θεά της Εκκλησίας των Γουάντσε , ενός νεοπαγανιστικού κινήματος.

## Εξωτερικοί σύνδεσμοι
* Leyendas Aborígenes Canarias.

Κατηγορία:Μυθολογία των Γουάντσε
Thursday (τραγούδι)

***Thursday*** είναι το τέταρτο single των Pet Shop Boys και του Example από το άλμπουμ Electric. Κυκλοφόρησε στις 4 Νοεμβρίου 2013, σε CD, βινύλιο και σε ψηφιακή λήψη.

## Ζωντανές εμφανίσεις
Εμφανίστηκε στην περιοδεία Electric tour.

## Τραγούδια

## Παραπομπές


Κατηγορία:Τραγούδια των Pet Shop Boys
Κατηγορία:Τραγούδια του 2013
Κατηγορία:Singles του 2013
Φιλική Εταιρεία (αποσαφήνιση)

Με την ονομασία **Φιλική Εταιρεία** μπορεί να αναφέρονται:

* Φιλική Εταιρεία, μυστική οργάνωση που ιδρύθηκε στη Οδησσό το 1814 και προετοίμασε την επανάσταση στη Μολδοβλαχία και στην Ελλάδα.
* Νέα Φιλική Εταιρία, μυστική οργάνωση που ιδρύθηκε στη Δυτική Μακεδονία το 1876.
* Φιλική Εταιρεία (Αντιμεταξική οργάνωση), μυστική οργάνωση κατά της δικτατορίας του Ιωάννη Μεταξά που ιδρύθηκε στην Αθήνα το 1937.
Κάρολος της Ορλεάνης (αποσαφήνιση)

Αρκετοί του Οίκου των Καπετιδών ονομαζόταν **Κάρολος της Ορλεάνης**:

Από τον κλάδο των Βαλουά-Ορλεάνης:
* Κάρολος Α΄ (1394-1465) δούκας της Ορλεάνης, ποιητής, γιος τού Λουδοβίκου Α΄ δούκα της Ορλεάνης. Ήταν ο πατέρας του Λουδοβίκου ΙΒ΄ της Γαλλίας.
* Κάρολος της Ορλεάνης (1459-1496) κόμης του Ανγκουλέμ, πατέρας Φραγκίσκου Α΄ της Γαλλίας.
* Κάρολος Β΄ (1522 - 1545) δούκας της Ορλεάνης, γιος του Φραγκίσκου Α΄ της Γαλλίας.
* Κάρολος της Ορλεάνης του Ροτελέν (1691-1744), μέλος της Γαλλικής Ακαδημίας (έγινε δεκτός ως μέλος το 1728), γνωστός και ως *αββάς του Ροτελέν*, από τον νόθο Καπετιανό κλάδο των μαρκησίων του Ροτελέν (κλάδος προερχόμενος από τον Ιωάννη, νόθο γιο του Λουδοβίκου Α΄ (1372-1407), δούκα της Ορλεάνης).

Από τον κλάδο των Βουρβόνων-Ορλεάνης:
* Κάρολος απεβ. 8 ετών, δούκας της Παντιέβρ, 4ος γιος του Λουδοβίκου Φίλιππου της Γαλλίας.
* Κάρολος της Ορλεάνης (1875-1875) απεβ. νήπιο, γιος τού Φίλιππος της Ορλεάνης (1838-1894) δούκα της Ορλεάνης.
* Κάρολος Φίλιππος της Ορλεάνης (1905-1970), γιος τού Εμμανουήλ δούκα τού Βαντόμ (1872-1931).
* Σαρλ-Λουί ντ'Ορλεάν (γενν. 1972), γιος τού Ιάκωβος της Ορλεάνης γενν. 1941.
* Σαρλ-Φιλίπ ντ'Ορλεάν (γενν. 1973), γιος τού Μισέλ ντ'Ορλεάν γενν. 1941.
Ελληνικό Νοσοκομείο του Βαλουκλή

Το **Ελληνικό Νοσοκομείο του Βαλουκλή** ή **Ελληνικό Νοσοκομείο Βαλουκλή** (Τούρκικα Balıklı Rum Hastanesi) είναι ένα ίδρυμα φροντίδας υγείας στο Βαλουκλή στη γειτονιά του Γεντί Κουλέ της Κωνσταντινούπολης. Iδρύθηκε τον 18ο αιώνα και συνεχίζει να λειτουργεί μέχρι σήμερα από την ελληνική κοινότητα της Τουρκίας.

## Σήμερα
Το 2011, το νοσοκομείο είχε 39 γιατρούς, 98 νοσηλευτές και άλλο προσωπικό. Συνολικά εργάζονται εκεί 440 άνθρωποι, ανάμεσά τους και μέλη της ελληνικής κοινότητας.

## Παραπομπές


## Bιβλιογραφία
* Ebrahimnejad, Hormoz (2009). The development of modern medicine in non-western countries: Historical perspectives (Paperback ed.). London: Routledge. pp. 91–92. ISBN 9780415447423

## Εξωτερικοί σύνδεσμοι
* 

Κατηγορία:Νοσοκομεία στην Τουρκία
Κατηγορία:Κωνσταντινούπολη
Κωκυτός (μυθολογία)

Ο **Κωκυτός**, από το αρχαιοελληνικό ρήμα «κωκύω», που σημαίνει «κραυγάζω μετ' οδύνης, θρηνώ», σύμφωνα με την ελληνική μυθολογία ήταν υποχθόνιος ποταμός, ένας από τους ποταμούς που διέρρεαν τον Άδη.

## Το μυθολογικό πλαίσιο
Ο Όμηρος, στην Οδύσσεια, ανέφερε ότι έσμιγε με τον Πυριφλεγέθοντα και χύνονταν μαζί με θορυβώδη καταρράκτη στον Αχέροντα. Στον πλατωνικό διάλογο ''Φαίδων'' (114a) αναφέρεται ως ο ποταμός που ρίχνονταν οι ανθρωποκτόνοι, σε διάκριση με τους  πατροκτόνους και μητροκτόνους που ρίχνονταν στον Πυριφλεγέθοντα. Επρόκειτο, σύμφωνα με τον μύθο, όχι για τους αμετανόητους ή  στυγνούς εγκληματίες (αυτοί ρίχνονταν άπαξ δια παντός στον Τάρταρο), αλλά για εκείνους που είχαν δράσει εν θερμώ ή παρόμοιους λόγους και, στη συνέχεια, είχαν μετανοήσει για τις πράξεις τους. Όλοι αυτοί μετακινούνταν μεταξύ Τάρταρου και Αχερουσιάδος λίμνης δια μέσου των δυο ποταμών, έως ότου να λάβουν συγχώρεση από τα θύματά τους, τα οποία ικέτευαν με γοερά παρακάλια και ικεσίες.

Γνωστή νύμφη του Κωκυτού ήταν η Μίνθη, η οποία είχε προκαλέσει το ερωτικό ενδιαφέρον του Άδη και, συνεπεία αυτού, την εκδικητική μανία της Περσεφόνης ή της Δήμητρας.

## Αναφορές

* Αισχύλος, ''Αγαμέμνων'' 1160: (Κασσάνδρα) «ἰὼ γάμοι γάμοι Πάριδος ὀλέθριοι φίλων. / ἰὼ Σκαμάνδρου πάτριον ποτόν. / τότε μὲν ἀμφὶ σὰς ἀϊόνας τάλαιν᾽ / ἠνυτόμαν τροφαῖς: / νῦν δ᾽ ἀμφὶ Κωκυτόν τε κἀχερουσίους / ὄχθας ἔοικα θεσπιῳδήσειν τάχα» (1156-61).
* Ευριπίδης, ''Άλκηστις'' 456-460: «.../ δυναίμαν δέ σε πέμψαι / φάος ἐξ Ἀίδα τεράμνων / καὶ Κωκυτοῖο ῥεέθρων / ποταμίαι νερτέραι τε κώπαι. / σὺ γάρ, ὦ μόνα ὦ φίλα γυναικῶν, /...» 
* Πλάτων, ''Φαίδων'' 113c: «... καὶ οὐδὲ τὸ τούτου ὕδωρ οὐδενὶ μείγνυται, ἀλλὰ καὶ οὗτος, κύκλῳ περιελθὼν, ἐμβάλλει εἰς τὸν Τάρταρον ἐναντίος τῷ Πυριφλεγέθοντι· ὄνομα δὲ τούτῳ ἐστίν, ὡς οἱ ποιηταὶ λέγουσιν, Κωκυτός».
* Τζον Μίλτον, *Χαμένος Παράδεισος* (Paradise Lost): «Into the burning Lake thir baleful streams; / Abhorred Styx the flood of deadly hate, / Sad Acheron of sorrow, black and deep; / Cocytus, nam'd of lamentation loud / Heard on the ruful stream; fierce Phlegeton / Whose waves of torrent fire inflame with rage. / Farr off from these a slow and silent stream, / Lethe the River of Oblivion roules».
* Οδυσσέας Ελύτης, στο ποίημα «Της Σελήνης της Μυτιλήνης παλαιά και νέα ωδή» (1953), από τη συλλογή *Τα ετεροθαλή*: «Τόσο πικρή στη φούχτα μου η γαλήνη / Τόσο οι άνθρωποι μαύροι και μικροί / Με το πόδι εμπρός που ολοένα παν / Παν κατευθείαν για τον Κωκυτό και τον Πυριφλεγέθοντα!».

## Παραπομπές




## Πρόσθετο διάβασμα
*Ιωάννης Θεοδωρακόπουλος, *Εισαγωγή στον Πλάτωνα* (Αθήνα 1968). Κεφ. «Η μελέτη του θανάτου», σσ. 213-246.

Κατηγορία:Ελληνική μυθολογία
Γιάννης Σταματόπουλος

Ο **Γιάννης Σταματόπουλος** ήταν αγωνιστής της Επανάστασης του ΄21, γεννημένος στο ορεινό χωριό Κούμανι του νομού Αχαΐας.

Μετά το τέλος της επανάστασης το νεοσύστατο Ελληνικό κράτος για να τον τιμήσει για την προσφορά του στον αγώνα του απένειμε μαζί με έγγραφο δίπλωμα, το Αριστείο του Αγώνα και συγκεκριμένα το παράσημο *Σιδηρούν αριστείο*.

Κατηγορία:Αγωνιστές του 1821
Κατηγορία:Σιδερένιο αριστείο του Αγώνα
Κιρκούκ

Το **Κιρκούκ** (αραβικά: كركوك, Καρκούκ, κουρδικά: * Kerkûk*/که‌رکووک, ελληνικά: *Κόρκυρα*) είναι πόλη στο βόρειο Ιράκ, πρωτεύουσα του κυβερνείου Κιρκούκ. Η πόλη υπολογίζεται ότι το 2009 είχε 850.787 κατοίκους. Ο χείμαρρος Χάσα, παραπόταμος του Τίγρη, περνάει μέσα από την πόλη.
## Ιστορία
Το Κιρκούκ βρίσκεται στη θέση της Ασσυριακής πόλης Άρραφα, η οποία βρισκόταν στο δυτικό άκρο του δρόμου που ένωνε την Μεσοποταμία με το Ιράν. Ο οικισμός βρισκόταν στην Ακρόπολη του Κιρκούκ. Η πόλη αναφέρεται για πρώτη φορά κατά τη διάρκεια της Τρίτης Δυναστείας της Ουρ. Η πόλη ήταν ιδιαίτερα σημαντική κατά τον 11ο και το 10ο αιώνα π.Χ., όταν βρισκόταν υπό της εξουσία των Ασσυρίων. Η Αρράφα λόγω της στρατηγικής της θέσης άλλαζε συχνά κυρίαρχο. Η πόλη τελικά κατακτήθηκε από τον Ναβοπολάσσαρ το 616. Η πόλη επανιδρύθηκε κατά τους ελληνιστικούς χρόνους ως Κάρκα, και τελικά ονομάστηκε Σελεύκεια. Η πόλη στη συνέχεια πέρασε στην κατοχή των Σασσανιδών, των Αράβων και τελικά το 1918 των Βρετανών και το 1926 έγινε τμήμα του βασιλείου του Ιράκ.
## Η εποχή του πετρελαίου
Το 1927 ανακαλύφθηκε κοντά στην πόλη ένα τεράστιο κοίτασμα πετρελαίου. Το 1943 άρχισε να εξάγεται πετρέλαιο από την Ιρακινή Εταιρεία Πετρελαίου, η οποία βοήθησε στην αστικοποίηση της περιοχής.
## Μετανάστευση
Η πόλη αρχικά διέμεναν κυρίως Ιρακινοί Τουρκμένοι, αλλά μετά την εύρεση πετρελαίου στην περιοχή ήρθαν για δουλειά Κούρδοι και Άραβες και αυτή η μετανάστευση συνέχισε μέχρι τη δεκαετία του 1960. Οι Κούρδοι και οι Τουρκμένοι διεκδικούν την πόλη ως πολιτιστική τους πρωτεύουσα.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Ιράκ
Κατηγορία:Αρχαίες ασσυριακές πόλεις
Σταύρος Καζαντζής

Ο **Σταύρος Δημητρίου Καζαντζής** ή **Μπαρέτης** (1885 - 1912) ήταν Έλληνας Μακεδονομάχος από την Μπαλάφτσα (νυν Κολχικό) Θεσσαλονίκης. Έμεινε γνωστός για την εκτέλεση στις 9 Μαρτίου του 1912, του ηγεμόνα της Σάμου, Ανδρέα Κοπάση, ο οποίος κατηγορείτο για φιλοτουρκική στάση.

## Βιογραφικά στοιχεία
Ο Σταύρος Καζαντζής, γνωστός με το ψευδώνυμο *Μπαρέτης*, γεννήθηκε το 1885 στην Μπαλάφτσα (Κολχικό) Θεσσαλονίκης. Μυήθηκε στο Μακεδονικό Κομιτάτο και έδρασε ως μέλος της *Επιτροπής Άμυνας* του χωριού του. Το 1907, μαζί με άλλους δύο συνεργάτες του σκοτώνει φιλοβούλγαρο συντοπίτη του και δύο χρόνια αργότερα φονεύει τον γιο του προηγούμενου, με αποτέλεσμα να επικηρυχτεί από τις οθωμανικές αρχές, θα φυγαδευτεί όμως από το ελληνικό προξενείο της Θεσσαλονίκης στην Αθήνα.

Το 1912, η αντιπολίτευση της Σάμου, με ηγέτη τον Θεμιστοκλή Σοφούλη, ήλθε σε επαφή με το Μακεδονικό Κομιτάτο Αθηνών ώστε να ζητήσει τη συνδρομή του για την εξόντωση του ηγεμόνα του νησιού, Ανδρέα Κοπάση, τον οποίο βάραιναν κατηγορίες για καταπίεση του ντόπιου πληθυσμού και για φιλοτουρκική στάση.

Το Μακεδονικό Κομιτάτο, ανταποκρινόμενο στους Σαμιώτες, επέλεξε τον Μπαρέτη, ο οποίος μαζί με τον, επίσης μακεδονομάχο, Αθανάσιο Σταυρούδη μετέβη στη Σάμο. Εκεί, την 9η Μαρτίου του 1912 με τη βοήθεια ντόπιων αλλά και την καθοδήγηση του Σταυρούδη, ο οποίος είχε αναλάβει τον σχεδιασμό της επιχείρησης, ο Μπαρέτης εκτέλεσε έξω από το Ηγεμονικό Μέγαρο, τον Ανδρέα Κοπάση.

Κατά την προσπάθειά του να διαφύγει, τραυματίστηκε στη βουβωνική χώρα από πυροβολισμό του Έλληνα σωματοφύλακα του Κοπάση και στη συνέχεια βρήκε καταφύγιο στην ιερά μονή της Αγίας Ζώνης, όπου ανακαλύφτηκε την επόμενη ημέρα από χωροφύλακες, οι οποίοι αφού πρώτα τον ξυλοκόπησαν στη συνέχεια τον μετέφεραν σε στρατιωτικό νοσοκομείο στο Βαθύ Σάμου. Εκεί, προσβλήθηκε από περιτονίτιδα, με αποτέλεσμα να πεθάνει μετά από δύο ημέρες.

Στην πλατεία της γενέτειράς του, στο Κολχικό Θεσσαλονίκης, έχει στηθεί μνημείο προς τιμήν του ενώ η ίδια πλατεία αλλά και το πρώην στρατόπεδο του Λαγκαδά, φέρουν το όνομά του. Στην επέτειο της εκτέλεσης του Αν. Κοπάση, σύλλογοι Σαμίων τιμούν τη μνήμη του Μπαρέτη.

## Παραπομπές


Κατηγορία:Μακεδονομάχοι
Κατηγορία:Ιστορία της Σάμου
Ερμπίλ

Η **Ερμπίλ**, επίσης γνωστή ως **Αρμπίλ** ή **Ιρμπίλ**, ονομασμένη **Άρβηλα** στα ελληνικά και αποκαλούμενη σε τοπικό επίπεδο ως **Χαουλέρ** από τους Κούρδους ( Hewlêr, , *Arbīl*, , *Arbela*, ) είναι πρωτεύουσα του Ιρακινού Κουρδιστάν και μεγαλύτερη σε πληθυσμό πόλη του Βόρειου Ιράκ. Ευρίσκεται σε απόσταση περίπου 350 χμ. βόρεια της Βαγδάτης. Έχει πληθυσμό περίπου 850.000 κατοίκων, ενώ το κυβερνείο της έχει μόνιμο συνολικό πληθυσμό της τάξεως των 2.009.367 το 2015. Τα τελευταία χρόνια είναι μια ταχύτατα αναπτυσσόμενη πόλη σε επιχειρηματικό και τουριστικό επίπεδο.

## Ιστορία
Τα παλαιότερα ίχνη κατοίκησης στην Ερμπίλ χρονολογούνται από το 6000 π.Χ. και είναι μια από τις πόλεις με την πιο μακροχρόνια συνεχή κατοίκηση. Η καρδιά της πόλης είναι η Ακρόπολη της Ερμπίλ. Στην αρχή της 3ης χιλιετία π.Χ., οι Χουρρίτες από την Μικρά Ασία ήταν οι πρώτοι που εγκαταστάθηκαν στο Ούρμπιλουμ και επέκτειναν την κυριαρχία τους στη βόρεια Μεσοποταμία. Η πόλη ήταν στην κυριαρχία των Ασσυρίων από τον 25ο αιώνα π.Χ. μέχρι τον 7ο αιώνα π.Χ., αλλά στο τέλος του 7ου αιώνα π.Χ. έχασε την ανεξαρτησία της και πέρασε από τα χέρια των Βαβυλωνίων, των Μήδων, των Περσών και των Ελλήνων. Η Μάχη των Γαυγαμήλων δόθηκε κοντά στη σημερινή Ερμπίλ (Άρβηλα). Η πόλη στη συνέχεια κατακτήθηκε από τους Άραβες και μετά από τους Σελτζούκους και τους Οθωμανούς Τούρκους.

## Αξιοθέατα
Το κύριο αξιοθέατο της πόλης είναι η Ακρόπολη, το ιστορικό κέντρο της πόλης, που βρίσκεται πάνω σε ένα λόφο ο οποίος εξέχει περίπου 25-35 μέτρα από τον περιβάλλοντα χώρο. Η ακρόπολη από το 2014 είναι μνημείο παγκόσμιας κληρονομιάς της UNESCO. 

Η πόλη διαθέτει αρχαιολογικό μουσείο το οποίο στεγάζει μια μεγάλη συλλογή από προ-ισλαμικά τέχνεργα

## Παραπομπές


## Εξωτερικοί σύνδεσμοι
* 

Κατηγορία:Πόλεις του Ιράκ
Κατηγορία:Αρχαίες ασσυριακές πόλεις
Somewhere Back in Time The Best of: 1980 – 1989

Το **Somewhere Back in Time The Best of: 1980 – 1989** είναι συλλογή τραγουδιών του βρετανικού χέβι μέταλ συγκροτήματος Iron Maiden, η οποία κυκλοφόρησε τον Μάιο του 2008 από τη δισκογραφική εταιρεία "ΕΜΙ" στην Ευρώπη και από τη "Universal Music Group" στις Ηνωμένες Πολιτείες.

Ο δίσκος συνοδεύτηκε από την περιοδεία "Somewhere Back In Time World Tour", η οποία διήρκεσε από τον Φεβρουάριο του 2008 ως τον Απρίλιο του 2009, με τους Iron Maiden να ταξιδεύουν στην Ασία και την Ωκεανία, τη Βόρεια και τη Νότια Αμερική και την Ευρώπη.

Η επιλογή των τραγουδιών έγινε από κυκλοφορίες της περιόδου 1982 - 1988, με τραγούδια των δύο πρώτων δίσκων του συγκροτήματος ("*[[Iron Maiden (άλμπουμ)|Iron Maiden]]*", "*[[Killers (άλμπουμ)|Killers]]*") να παρουσιάζονται σε ζωντανές εκτελέσεις με τον Μπρους Ντίκινσον στα φωνητικά, από το δίσκο "*[[Live After Death (άλμπουμ)|Live After Death]]*".

Το "*Somewhere Back in Time The Best of: 1980 – 1989*" έγινε χρυσό στη Μεγάλη Βρετανία, τη Φινλανδία και τη Σουηδία.

## Τραγούδια
1. **Churchill's Speech** *(Churchill)* - 0:50
2. **Aces High (Live)** *(Harris)* - 4:36
3. **2 Minutes to Midnight** *(Dickinson, Smith)* - 6:00
4. **The Trooper** *(Harris)* - 4:11
5. **Wasted Years** *(Smith)* - 5:06
6. **Children of the Damned** *(Harris)* - 4:35
7. **The Number of the Beast** *(Harris)* - 4:53
8. **Run to the Hills** *(Harris)* - 3:53
9. **Phantom of the Opera (Live)** *(Harris)* - 7:21
10. **The Evil That Men Do** *(Harris, Dickinson, Smith)* - 4:34
11. **Wrathchild (Live)** *(Harris)* - 3:07
12. **Can I Play with Madness** *(Harris, Dickinson, Smith)* - 3:31
13. **Powerslave** *(Dickinson)* - 6:47
14. **Hallowed Be Thy Name** *(Harris)* - 7:12
15. **Iron Maiden (Live)** *(Harris)* - 4:50

## Θέσεις τσαρτ
***Somewhere Back in Time The Best of: 1980 – 1989*** *(άλμπουμ)*

***Επίσημη κυκλοφορία: [[12 Μαΐου]] [[2008]]***

## Βραβεύσεις
***Somewhere Back in Time The Best of: 1980 – 1989*** *(άλμπουμ)*

* Ηνωμένο Βασίλειο (*BPI Certification*): Χρυσός
* Φινλανδία (*Musiikkituottajat Certification*): Χρυσός
* Σουηδία (*GLF Certification*): Χρυσός

## Οι μουσικοί
Οι μουσικοί οι οποίοι συμμετείχαν στις ηχογραφήσεις του "*Somewhere Back in Time The Best of: 1980 – 1989*" είναι οι εξής:
* Μπρους Ντίκινσον - φωνητικά
* Άντριαν Σμιθ - κιθάρα
* Ντέιβ Μάρεϊ - κιθάρα
* Στιβ Χάρις - μπάσο
* Νίκο Μακ Μπρέιν - τύμπανα
* Κλάιβ Μπαρ - τύμπανα

## Πηγές
* Allmusic review
* Encyclopaedia Metallum
* Θέσεις τσαρτ
* Ιαπωνικά τσαρτ
* Γερμανικά τσαρτ
* Βρετανικές βραβεύσεις
* Σουηδικές βραβεύσεις
* Φινλανδικές βραβεύσεις

Κατηγορία:Δισκογραφία των Iron Maiden
Κατηγορία:Άλμπουμ του 2008
Λεωνίδας Τζανής

Ο **Λεωνίδας Τζανής** του Γεωργίου (Αερινό Μαγνησίας, 7 Σεπτεμβρίου 1955 - Βόλος, 4 Οκτωβρίου 2012) ήταν Έλληνας δικηγόρος και βουλευτής Μαγνησίας. 

## Νομική και πολιτική σταδιοδρομία
Σπούδασε Νομικά στο ΑΠΘ. Στις δημοτικές εκλογές του 1986 εξελέγη δημοτικός σύμβουλος Νέας Ιωνίας και αργότερα ανέλαβε υπεύθυνος Τύπου της Ν.Ε. ΠΑΣΟΚ. Ήταν πρόεδρος της Εξεταστικής Επιτροπής για τη διερεύνηση της υπόθεσης του καζίνου του Φλοίσβου και από το 1998 ως το 1999 ήταν κοινοβουλευτικός εκπρόσωπος του ΠΑΣΟΚ. Ήταν πρόεδρος του Αθλητικού Οργανισμού, αντιδήμαρχος Νέας Ιωνίας (1990-92) και πρόεδρος του δημοτικού συμβουλίου από τον Ιανουάριο του 1993 ως τις 30 Οκτωβρίου του ιδίου έτους.

## Βουλευτής
Για πρώτη φορά εισήλθε στο Κοινοβούλιο με το ΠΑΣΟΚ έπειτα από τις εκλογές του 1993. Επανεξελέγη στις εκλογές του 1996 και του 2000.
Στην κυβέρνηση του Κωνσταντίνου Σημίτη διετέλεσε υφυπουργός Εσωτερικών, Δημόσιας Διοίκησης και Αποκέντρωσης  από τις 19 Φεβρουαρίου 1999 ως τις 13 Απριλίου 2000 και ξανά  από τις 13 Απριλίου 2000 ως τις 24 Οκτωβρίου 2001.

## Θάνατος
Ο Λεωνίδας Τζανής βρέθηκε από τη σύζυγό του κρεμασμένος με καλώδιο τηλεόρασης στο γκαράζ της οικίας του στο Βόλο. Το όνομα του πολιτικού βρισκόταν στη λίστα του ΣΔΟΕ με 36 βουλευτές που ελέγχονταν για παράνομο πλουτισμό, όμως σύμφωνα με το  e-volos, στο ΣΔΟΕ Κεντρικής Μακεδονίας δεν βρισκόταν σε εξέλιξη καμία έρευνα σε βάρος του πρώην υφυπουργού, πράγμα που γνώριζε και ο ίδιος.  Ο θάνατός του ήταν αυτοκτονία και μάλιστα ο ίδιος σε τηλεφωνική επικοινωνία με φιλικά πρόσωπα είχε εκφράσει την πρόθεσή του να δώσει τέλος στη ζωή του επειδή δεν άντεχε "να διασυρθεί άδικα το όνομά του για δεύτερη φορά", όπως είχε πει ο ίδιος. Κηδεύτηκε από τον ιερό ναό του Αγίου Νικολάου στην πρωτεύουσα της Μαγνησίας.

Ήταν παντρεμένος και πατέρας 2 παιδιών.

## Παραπομπές


Κατηγορία:Έλληνες δικηγόροι του 20ού αιώνα
Κατηγορία:Βουλευτές Μαγνησίας
Κατηγορία:Βουλευτές εκλεγμένοι με το ΠΑΣΟΚ
Κατηγορία:Έλληνες υφυπουργοί Εσωτερικών Δημόσιας Διοίκησης και Αποκέντρωσης
Τα Λευκά Όρη (εφημερίδα)

Η εφημερίδα ***Τα Λευκά Όρη*** ήταν εβδομαδιαία εφημερίδα των Χανίων που κυκλοφορούσε από το 1881 ως το 1889 με εκδότη τον Κωστή Μητσοτάκη. Πήρε τον τίτλο της από την οροσειρά των Λευκών Ορέων.

Η εφημερίδα, φιλελεύθερων αρχών, έγινε το κύριο όργανο του κόμματος των *Ξυπόλητων* (μετέπειτα *[[Κόμμα Φιλελευθέρων (Ελλάδα)|Φιλελευθέρων]]*) όπως αποκαλούσαν χλευαστικά οι αντίπαλοί τους, τους προοδευτικούς πολιτικούς της εποχής εκείνης.

Το πρώτο της φύλλο κυκλοφόρησε στις 10 Απριλίου 1881 ενώ το τελευταίο στις 27 Ιουνίου 1889. 

Μετά την αποχώρηση του Κωστή Μητσοτάκη από την ενεργό πολιτική σκηνή το 1887, και την συνακόλουθη συνταξιοδότησή του, η εφημερίδα πέρασε το 1888 στα χέρια του γαμπρού του (η αδερφή του Βενιζέλου, Κατίγκω, είχε παντρευτεί τον Κωστή Μητσοτάκη) και διαδόχου του στην πολιτική, Ελευθέριου Βενιζέλου. Η εφημερίδα μετονομάστηκε σε *Λευκά Όρη*, κυκλοφορούσε κάθε Δευτέρα σε τέσσερεις σελίδες, και αντιπροσώπευε την εκσυγχρονιστική πτέρυγα του κόμματος των Φιλελευθέρων. Η ομάδα που στελέχωσε την εφημερίδα το σύντομο διάστημα μέχρι το κλείσιμό της αποτελούνταν, εκτός από τον Βενιζέλο, ο οποίος έγραφε το πρωτοσέλιδο σχόλιο και το κύριο άρθρο της εφημερίδας, υπογράφοντας με το ψευδώνυμο *Λευκορίτης,* από τον Κωστή Φούμη, τον Ιάκωβο Μοάτσο και Χαράλαμπο Πωλογεώργη, που σχημάτισαν την ηγετική ομάδα των «Ξυπόλητων».

Την άνοιξη του 1889 ο Βενιζέλος και ο Φούμης εκλέχτηκαν στην Κρητική Βουλή αλλά, μετά τις ταραχές που ξέσπασαν στο νησί, ο Σουλτάνος κήρυξε στρατιωτικό νόμο, διέλυσε τη Βουλή και κατεδίωξε τους Βενιζέλο, Φούμη και Πωλογεωργάκη που σταμάτησαν την έκδοση της εφημερίδας και κατέφυγαν στην Αθήνα για να μη συλληφθούν.

Το σύνολο των φύλλων φυλάσσεται στο «Ιστορικό Αρχείο των Χανίων».

Μέσω της εφημερίδας οι συντελεστές της προωθούσαν τις  ιδέες τους σχετικά με τις κοινωνικές, τις οικονομικές και τις πολιτιστικές μεταρρυθμίσεις που χρειάζονταν η Κρήτη στα τέλη του 19ου αιώνα, όταν η νήσος ανήκε σε καθεστώς αυτονομίας στην Οθωμανική Αυτοκρατορία. Επέκριναν την αδράνεια της οθωμανικής διοίκησης και την αδυναμία της να εξασφαλίσει την ανάπτυξη του νησιού.

## Πηγές
* 

## Παραπομπές


Κατηγορία:Εφημερίδες με τόπο έκδοσης την Οθωμανική Αυτοκρατορία στην ελληνική γλώσσα
Κατηγορία:Εφημερίδες με τόπο έκδοσης τα Χανιά
Κατηγορία:Πρώην εφημερίδες στην ελληνική γλώσσα
J-pop

Η **J-pop** (προφέρεται *τζει ποπ*,  σύντμηση από τη φράση «Japanese pop», ιαπ: J-POP) είναι είδος της ιαπωνικής μουσικής.

Artis:

Semua 

## Ιστορία
Ο όρος «J-POP» χρησιμοποιήθηκε για πρώτη φορά το 1988 από τους Χιντεο Σαιτο,  που ήταν τότε διευθυντής του ραδιοφωνικού σταθμού «J-WAVE».

## Γκαλερί

File:Momoiro Clover Z LIVE 1.png|Momoiro Clover Z
File:Ax10akb18.jpg|AKB48
File:Morning Musume - Platinum 9 Tour Spring 2009.jpg|Morning Musume
File:Berryz Kobo at AnimeNEXT 20120609 15.38.42.jpg|Berryz Kobo
File:Perfume 2009 crop.jpg|Perfume
File:Ske48 teamk2.jpg|SKE48


## Βλέπε επίσης
* K-pop

## Παραπομπές


## Εξωτερικοί σύνδεσμοι

Κατηγορία:Μουσικά είδη
Κατηγορία:Μουσικό είδος-επέκταση
Κατηγορία:Μουσική στην Ιαπωνία
Κατηγορία:Ποπ μουσικοί
2958 Αρπετίτο

Ο **Αρπετίτο (Arpetito)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,2. Ανακαλύφθηκε το 1981 από τον Βέλγο αστρονόμο Ανρί Ντεμπεόν και τον Ιταλό Τζιοβάννι ντε Σάνκτις, που παρατηρούσαν από το Ευρωπαϊκό Νότιο Αστεροσκοπείο, στην κορυφή Λα Σίγια των χιλιανών `Ανδεων, και πήρε το όνομά του από τα δύο πρώτα γράμματα των επωνύμων των εργαζομένων στο αστεροσκοπείο E. **Ar**aya, J. **Pe**rez, R. **Ti**ghe και A. **To**rrecon.

* Αξιοσημείωτη είναι η πολύ μικρή εκκεντρότητα της τροχιάς του Αρπετίτο, δηλαδή η τροχιά του είναι σχεδόν κυκλική.

## Φυσικά χαρακτηριστικά
Τα φυσικά χαρακτηριστικά του Αρπετίτο είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Αρπετιτο
Αϊσέ Σενιγιεπερβέρ Σουλτάνα

Η **Αϊσέ Σενιγιεπερβέρ Βαλιντέ Σουλτάν** (Οθ. Τούρκικα:سینه پرور سلطان) (Τούρκικα: *Ayşe Seniyeperver Valide Sultan*, 1761 - 11 Δεκεμβρίου 1828) ήταν η δεύτερη σύζυγος του σουλτάνου Αμπντούλ Χαμίτ Α΄ της Οθωμανικής Αυτοκρατορίας και Βαλιντέ Σουλτάν στον θετό γιο της, Μουσταφά Δ΄.

Ο πλήρης τίτλος ήταν: ***Devletlu İsmetlu Ayşe Seniyeperver Valide Sultan Aliyyetü'ş-Şân Hazretleri***

## Ζωή
Η Αϊσέ γεννήθηκε το 1761 στη Ροδόπη της Βουλγαρίας που τότε ανήκε στην οθωμανική αυτοκρατορία. Το όνομα της ήταν Σόνια. Η Αϊσέ ήταν μία από τις 2 συζύγους του σουλτάνου Αμπντούλ Χαμίτ Α΄ που έγιναν Βαλιντέ Σουλτάν. Η άλλη ήταν η Νακσιντίλ Σουλτάν. Ήταν μητέρα του Ηγεμόνα Αχμέτ, της Εσμά Σουλτάν και της Φατμά Σουλτάν, επίσης ήταν θετή μητέρα του Μουσταφά Δ΄. Η πραγματική μητέρα του Μουσταφά Δ΄ ήταν η Νιουκχετσεζά Χανιμεφέντι. 

Μετά τον θάνατο του άντρα της το 1789 ο ανιψιός του άντρα της Σελίμ Γ΄ τον διαδέχθηκε. Το 1807 ο ανιψιός της καθαιρέθηκε και εκτελέστηκε από τους γενίτσαρους και τον Μπαϊρακτάρ Μουσταφά και έτσι ο θετός γιος της Μουσταφά Δ΄ έγινε σουλτάνος. Ήταν υπεύθυνη για την εκπαίδευση του, αλλά ο Μουσταφά προτίμησε να ζήσει μια ζωή με απολαύσεις αντί να ασχοληθεί με τις σπουδές του. 

Εκτός από Βαλιντέ Σουλτάν έγινε και αντιβασιλέας του κράτους για 14 μήνες γιατί τότε ξέσπασε εξέγερση με επικεφαλής τον Αλεμαντάρ Μουσταφά και ο σουλτάνος Μουσταφά δολοφονήθηκε και έτσι σουλτάνος έγινε ο ετεροθαλής αδερφός του, Μαχμούτ Β΄ ο οποίος ήταν γιος της Νακσιντίλ Σουλτάν.

Μετά το θάνατό του, αφοσιώθηκε στην κόρη της, Εσμά Σουλτάν. Προφανώς έπεσε σε δύσκολους καιρούς, Η Αϊσέ έγραψε στον Μαχμούτ Β' μια επιστολή με την οποία του ζήτησε ένα σπίτι για να ζήσει.

Η Αϊσέ Σενιγιεπερβέρ Σουλτάν πέθανε σε ηλικία 67 ετών, 20 χρόνια μετά τον θάνατο του Μουσταφά Δ΄ στις 11 Δεκεμβρίου 1828. Τάφηκε στο Τέμενος Εγιούπ Σουλτάν.

## Παιδιά
*Ηγεμόνας Αχμέτ (1776-1778)
*Εσμά Σουλτάν (1778-1848)
*Φατμά Σουλτάν (1782-1786)
*Μουσταφά Δ΄ (1785-1839), θετός γιος

## Παραπομπές

## Πηγές
* Yavuz Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, page 395, ISBN 978-975-269-299-2
* Fanny Davis (1986). *The Ottoman Lady: A Social History from 1718 to 1918*. Greenwood Publishing Group. p. 6. ISBN 978-0-313-24811-5.
* John Freely (2001). *Inside the Seraglio: private lives of the sultans in Istanbul*. Penguin.
* Leslie P. Peirce (1993). *The Imperial Harem: Women and Sovereignty in the Ottoman Empire*. 198 Madison Avenue, New York, New York 10016-4314: Oxford University Press. p. 312. ISBN 978-0-19-508677-5. 
* Gábor Ágoston, Bruce Alan Masters (1 Jan 2009). *Encyclopedia of the Ottoman Empire*. Infobase Publishing. p. 414. ISBN 978-1-438-11025-7.
* M. Çağatay Uluçay (2011). *Padişahların kadınları ve kızları*. Ötüken. pp. 248–49. ISBN 978-9-754-37840-5.

Κατηγορία:Βασιλομήτωρ
Κατηγορία:Βαλιδέ Σουλτάνες
Αναστασία Σλούκα

Η **Αναστασία Σλούκα** (γενν. Θεσσαλονίκη, 21 Ιανουαρίου 1993), είναι Ελληνίδα καλαθοσφαιρίστρια. Διαθέτει ύψος 1,80 μέτρα και αγωνίζεται στη θέση του Σούτινγκ γκαρντ για τον Γ.Σ. Ηλιούπολης.

## Σταδιοδρομία
### Συλλογικό επίπεδο
Η Σλούκα αποφάσισε να ασχοληθεί με το άθλημα ακολουθώντας το παράδειγμα του μεγαλύτερου αδελφού της, Κώστα. Ξεκίνησε την πορεία της φορώντας τα χρώματα του Μεγάλου Αλεξάνδρου Θεσσαλονίκης. Την περίοδο 2006-07 ψηφίστηκε στην καλύτερη πεντάδα του All Star Game Kορασίδων, όπου συμμετείχε με την ομάδα της Ε.ΚΑ.Σ.Θ. και τον Ιανουάριο του 2008 ήταν η νικήτρια του διαγωνισμού τριπόντων στο 25ο Τουρνουά Χριστουγέννων Κορασίδων «Πέτρος Καπαγέρωφ», που διεξήχθη στο Μεσολόγγι. 

Το 2008 έλαβε μεταγραφή στον Άρη, στον οποίο αγωνίστηκε για μία τριετία, συμμετέχοντας και σε ένα παιχνίδι του EuroCup την περίοδο 2010-11. 

Το καλοκαίρι του 2011 μετακόμισε στην Αθήνα για να σπουδάσει Αγγλική Φιλολογία στο Πανεπιστήμιο Αθηνών και ταυτόχρονα εντάχθηκε στην ομάδα του Παναθηναϊκού. Με τις «πράσινες» κατέκτησε το Πρωτάθλημα Ελλάδος το 2013. Στον Παναθηναϊκό έμεινε μέχρι το 2017, αποχωρώντας μετά από έξι χρόνια παρουσίας στην ομάδα.

Το καλοκαίρι του 2017, υπέγραψε στην ομάδα του Αθηναϊκού.

Το 2018 επέστρεψε στον Παναθηναϊκό. Μετά το τέλος της σεζόν 2018-19, αποχώρησε από τους πράσινους μετά από επιθυμία της Αναστασίας Σλούκα να επιστρέψει στη Θεσσαλονίκη για προσωπικούς λόγους.

Το καλοκαίρι του 2019 υπέγραψε στην ομάδα του Άρη Θεσσαλονίκης, βοηθώντας στην προσπάθεια της ομάδας να ανέβει στην Α1.

Τον Ιούλιο του 2021 συμφώνησε να συνεχίσει τη σταδιοδρομία της στον Γ.Σ. Ηλιούπολης, της Α2 Εθνικής.

### Εθνική Ελλάδας
Η αθλήτρια έχει διαγωνιστεί σε όλες τις νεανικές Εθνικές Ελλάδος. Ήταν η αρχηγός της ομάδας που διεκδίκησε στη Σαμσούντα της Τουρκίας το Ευρωπαϊκό Πρωτάθλημα Νέων Γυναικών του 2013. Είναι συνολικά 87 φορές διεθνής με την Εθνική Κορασίδων, Νεανίδων και Νέων Γυναικών.  

## Τίτλοι
### [[Παναθηναϊκός (καλαθοσφαίριση γυναικών)|Παναθηναϊκός]]
* Πρωτάθλημα Ελλάδος: 2013
## Παραπομπές


## Εξωτερικοί σύνδεσμοι
* 
* Anastasia Slouka, προφίλ στην επίσημη ιστοσελίδα της FIBA Europe (EuroCup Women 2011). 
* Anastasia Slouka, προφίλ στην επίσημη ιστοσελίδα του Ευρωπαϊκού Πρωταθλήματος U20 (Κατηγορία Α') 2013. 

Κατηγορία:Ελληνίδες αθλήτριες της καλαθοσφαίρισης
Κατηγορία:Καλαθοσφαιρίστριες της εθνικής Ελλάδος νέων γυναικών
Κατηγορία:Καλαθοσφαιρίστριες της εθνικής Ελλάδος νεανίδων
Κατηγορία:Καλαθοσφαιρίστριες της εθνικής Ελλάδος κορασίδων
Κατηγορία:Καλαθοσφαιρίστριες Μεγάλου Αλεξάνδρου Θεσσαλονίκης
Κατηγορία:Καλαθοσφαιρίστριες Άρη Θεσσαλονίκης
Κατηγορία:Καλαθοσφαιρίστριες Παναθηναϊκού
Κατηγορία:Καλαθοσφαιρίστριες Αθηναϊκού
Κατηγορία:Σούτινγκ γκαρντ
Uncharted 2: Among Thieves

Το ***Uncharted 2: Among Thieves*** (στην Ελλάδα κυκλοφόρησε ως ***Uncharted 2: Ανάμεσα σε Κλέφτες***) είναι βιντεοπαιχνίδι δράσης περιπέτειας βολών τρίτου προσώπου, που δημιουργήθηκε από τη Naughty Dog και εκδόθηκε από την Sony Computer Entertainment μόνο για το PlayStation 3. Κυκλοφόρησε στις Η.Π.Α την 13η Οκτωβρίου 2009, στην Ευρώπη την 16η Οκτωβρίου 2009, ενώ στην Ιαπωνία την 15η Οκτωβρίου 2009. Είναι η συνέχεια του παιχνιδιού **. Η πρώτη φορά που ανακοινώθηκε ήταν την 1η Δεκεμβρίου 2008. Επισήμως ανακοινώθηκε τον Ιανουάριο του 2009 στο τεύχος της *[[Game Informer]]*, το οποίο κυκλοφόρησε τον Οκτώβριο του 2009.

Μια κρίσιμη και εμπορική επιτυχία, που ονομάστηκε από την *Metacritic* ως το πιο θρυλικό παιχνίδι του 2009, και κέρδισε το βραβείο του "Παιχνιδιού της Χρονιάς", επίσης για το έτος 2009, από πολλές ακόμα εταιρείες. Η συνέχειά του και το τρίτο μέρος της σειράς, είναι το *[[Uncharted 3: Drake's Deception]]*, που κυκλοφόρησε την 1η Νοεμβρίου του 2011.

## Εξωτερικοί σύνδεσμοι
* Επίσημη ιστοσελίδα του *Uncharted 2: Among Thieves*
* Επίσημη ιστοσελίδα της Naughty Dog

## Παραπομπές


Κατηγορία:Uncharted
Κατηγορία:Βιντεοπαιχνίδια του 2009
Κατηγορία:Βιντεοπαιχνίδια του 2015
Κατηγορία:Βιντεοπαιχνίδια δράσης περιπέτειας
Κατηγορία:3D βιντεοπαιχνίδια πλατφόρμας
Κατηγορία:Βιντεοπαιχνίδια βολών τρίτου προσώπου
Κατηγορία:Βιντεοπαιχνίδια του PlayStation 3
Κατηγορία:Βιντεοπαιχνίδια του PlayStation 4
Κατηγορία:Βιντεοπαιχνίδια με Havok
Κατηγορία:Βιντεοπαιχνίδια τοποθετημένα στην Τουρκία
Κατηγορία:Βιντεοπαιχνίδια τοποθετημένα στο Νεπάλ
Κατηγορία:Νικητές AIAS Game of the Year
Κατηγορία:Συνέχειες βιντεοπαιχνιδιών
Κατηγορία:Νικητές BAFTA (βιντεοπαιχνίδια)
2957 Τατσούο

Ο **Τατσούο (Tatsuo)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,20. Ανακαλύφθηκε το 1934 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του προς τιμή του Ιάπωνα αστρονόμου Τατσούο Γιαμάντα.

## Φυσικά χαρακτηριστικά
Η μέση διάμετρος του Τατσούο εκτιμάται σε 25,64 ± 2,2 χιλιόμετρα. Ο φασματικός τύπος του είναι **K**, ενώ το γεωμετρικό άλβεδό του είναι 0,2235 ± 0,043. Ο Τατσούο περιστρέφεται γύρω από τον εαυτό του μία φορά κάθε 6 ώρες 49 λεπτά και 9 δευτερόλεπτα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Τατσουο
Ματίας Γιαμπς

Ο **Ματίας Γιαμπς** (, 25 Οκτωβρίου 1955) είναι Γερμανός κιθαρίστας, μέλος των Scorpions από το 1978.

## Βιογραφία & Καριέρα

Γεννήθηκε στις 25 Οκτωβρίου 1955. Πριν γίνει μέλος των Scorpions έπαιζε στις μπάντες *Lady*, *Fargo* και *Deadlook*.

Στη θέση του βρισκόταν ο Ούλι Τζον Ροθ. Ο Μάικλ Σένκερ αποφάσισε να αφήσει το συγκρότημά του και να επανασυνδεθεί στους Scorpions, αφού τους άφησε μετά το Lonesome Crow. Έτσι, ο Ματίας έφυγε.

Ωστόσο, ο Μάικλ απουσίαζε πολύ συχνά από τις συναυλίες και έτσι οι Scorpions βρήκαν τον Ματίας για να αντικαθιστά τον Μάικλ. Μετά από πολλές απουσίες του Μάικλ, ο Ματίας έγινε και πάλι βασικός κιθαρίστας της μπάντας.

Το πρώτο του άλμπουμ ήταν το Lovedrive.

## Δείτε Επίσης
* Η επίσημη ιστοσελίδα του Ματίας

## Παραπομπές


## Εξωτερικοί σύνδεσμοι
* 

Κατηγορία:Γερμανοί μουσικοί
Κατηγορία:Γερμανοί κιθαρίστες
Κατηγορία:Μέλη των Scorpions
2960 Οχτάκι

Ο **Οχτάκι (Ohtaki)** είναι ένας αστεροειδής που περιφέρεται στην εσωτερική (δηλαδή την προς τον `Ηλιο) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 14,2. Ανακαλύφθηκε το 1977 από τους Ιάπωνες αστρονόμους Χιρόκι Κοσάι και Κιιτσίρο Χουρουκάβα, που παρατηρούσαν από τον Αστρονομικό Σταθμό Κίζο του Αστεροσκοπείου του Τόκιο, στο όρος Οντάκε του Νομού Ναγκάνο. Πήρε το όνομά του από την ομώνυμη πόλη της Ιαπωνίας.

## Φυσικά χαρακτηριστικά
Τα κυρίως φυσικά χαρακτηριστικά του Οχτάκι είναι άγνωστα. Ο Οχτάκι περιστρέφεται γύρω από τον εαυτό του μία φορά κάθε 5 ώρες και 19 λεπτά (Polishook κ.ά. 2011).

## Εξωτερικοί σύνδεσμοι
* Τροχιά από το JPL (Java) / Εφημερίδα

Οχτακι
2959 Σολ

μικρογραφία|Η τροχιά του αστεροειδούς 2959 Σολ
Ο **Σολ (Scholl)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,2. Περιφέρεται κυρίως στην εξωτερική περιοχή της Κύριας Ζώνης και, εξαιτίας της μεγάλης εκκεντρότητας της τροχιάς του, κατά το ήμισυ αυτής βρίσκεται εκτός των ορίων της, προς την πλευρά του πλανήτη Δία. Ανακαλύφθηκε το 1983 από τον Αμερικανό αστρονόμο Έντουαρντ Μπόουελ, που παρατηρούσε από την `Αντερσον Μέσα (σταθμός του Αστεροσκοπείου Λόουελ), και πήρε το όνομά του προς τιμή του Γερμανού αστρονόμου Χανς Σολ.

## Φυσικά χαρακτηριστικά
Η μέση διάμετρος του Σολ εκτιμάται σε 34,11 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0503. Ο Σολ περιστρέφεται γύρω από τον εαυτό του πιθανώς μία φορά κάθε 16 ώρες περίπου. Η *μέση* θερμοκρασία της επιφάνειάς του πρέπει να είναι μικρότερη των 120 βαθμών C υπό το μηδέν.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Σολ
2963 Τσεν Τσιατζένγκ

Ο **Τσεν Τσιατζένγκ (Chen Jiageng)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,134. Ανακαλύφθηκε το 1964 από το προσωπικό του Αστεροσκοπείου του Μενεξεδένιου Βουνού στο Νανκίνγκ της Κίνας και πήρε το όνομά του προς τιμή του Κινέζου επιχειρηματία της Σιγκαπούρης και ευεργέτη Τσεν Τσιατζένγκ, γνωστού με το όνομα Ταν Κα Κη.

## Φυσικά χαρακτηριστικά
Τα φυσικά χαρακτηριστικά του Τσεν Τσιατζένγκ είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Τσεν Τσιατζενγκ
2964 Γιάσεκ

Ο **Γιάσεκ (Jaschek)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,2. Ανακαλύφθηκε το 1974 από το προσωπικό του Αστεροσκοπείου «Φελίξ Αγκυγιάρ» στο Ελ Λεονθίτο της Αργεντινής και πήρε το όνομά του προς τιμή του γερμανικής καταγωγής Αργεντινού αστρονόμου Κάρλος Γιάσεκ (*Carlos Jaschek*, 1926-1999).

## Φυσικά χαρακτηριστικά
Τα κυρίως φυσικά χαρακτηριστικά του Γιάσεκ είναι άγνωστα. Ο Γιάσεκ περιστρέφεται γύρω από τον εαυτό του μία φορά κάθε 12 ώρες και 32 λεπτά.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Γιασεκ
2965 Σούρικοφ

μικρογραφία|Η τροχιά του αστεροειδούς 2965 Σούρικοφ
Ο **Σούρικοφ** (*Surikov*) είναι ένας μικρός αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 13,6. Ανακαλύφθηκε το 1975 από τη Σοβιετική αστρονόμο Λιουντμίλα Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή του Ρώσου ζωγράφου Βασίλι Σούρικοφ (1846–1916).

## Φυσικά χαρακτηριστικά
Η μέση διάμετρος του Σούρικοφ εκτιμάται σε 8,6 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,086 ± 0,027. Ο Σούρικοφ περιστρέφεται γύρω από τον εαυτό του μία φορά κάθε 9 ώρες και 4 λεπτά.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Σουρικοφ
2962 Όττο

Ο **`Οττο (Otto)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,3. Ανακαλύφθηκε το 1940 από τον Φινλανδό αστρονόμο Ούργιο Βάισαλα, που παρατηρούσε από το Τούρκου και του έδωσε το όνομά του προς τιμή του Γερμανού πυρηνικού χημικού Ότο Χαν.

## Φυσικά χαρακτηριστικά
Τα κυρίως φυσικά χαρακτηριστικά του `Οττο είναι άγνωστα. Ο `Οττο περιστρέφεται γύρω από τον εαυτό του μία φορά κάθε 2 ώρες και 41 λεπτά, μία πολύ ταχεία περιστροφή, ακόμα και για αστεροειδή.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Οττο
Άριστος Αριστοκλέους

Ο **Άριστος Αριστοκλέους** είναι Κύπριος πρώην ποδοσφαιριστής, που αγωνιζόταν στη θέση του αμυντικού.

## Καριέρα
Ο Άριστος Αριστοκλέους ξεκίνησε την καριέρα του το 1990 από τον ΑΠΟΕΛ, με τον οποίο αγωνίστηκε για 11 χρόνια. Στη συνέχεια εντάχθηκε στον Ολυμπιακό Λευκωσία και ακολούθως στην ΑΕΚ Λάρνακας. Ολοκλήρωσε την καριέρα του στο Ε.Ν. ΘΟΪ Λακατάμιας. Το 2006 είχε συμφωνήσει με τον Χαλκάνορα Ιδαλίου, αλλά τελικά δέχθηκε πρόταση να επιστρέψει στο ΑΠΟΕΛ ως σκάουτερ και έτσι ολοκληρώθηκε η καριέρα του ως ποδοσφαιριστής.

Ο Αριστος Αριστοκλέους είναι ο ποδοσφαιριστής με τις περισσότερες κατακτήσεις του Κυπέλλου Κύπρου, αλλά με δύο ομάδες. 6 φορές κέρδισε το τρόπαιο: 5 με το ΑΠΟΕΛ και 1 με την ΑΕΚ Λάρνακας.

Από το 1996 έως το 2000 ήταν διεθνής με την Εθνική Κύπρου.

## Παραπομπές


## Πηγές

* 

Κατηγορία:Κύπριοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές ΑΠΟΕΛ
Κατηγορία:Ποδοσφαιριστές Ολυμπιακού Λευκωσίας
Κατηγορία:Ποδοσφαιριστές ΑΕΚ Λάρνακας
Κατηγορία:Ποδοσφαιριστές Ε.Ν. ΘΟΪ Λακατάμιας
Κατηγορία:Ποδοσφαιριστές Εθνικής Κύπρου
Γιώργος Νικολάου

Ο **Γιώργος Νικολάου** είναι Κύπριος ποδοσφαιριστής, που αγωνίζεται στη θέση του επιθετικού στον Ποδοσφαιρικό Όμιλο Ορμήδειας.

## Καριέρα
Ο Άριστος Αριστοκλέους ξεκίνησε την καριέρα του το 1999 από την Ένωσις Νέων Παραλιμνίου. Αγωνίστηκε κατά σειρά στις Ομόνοια Λευκωσίας, Παναχαϊκή Γ.Ε., Ολυμπιακό Λευκωσίας, Νέα Σαλαμίνα Αμμοχώστου, Ένωσις Νέων Παραλιμνίου, Α.Ο. Αγία Νάπα. Από το 2010 αγωνίζεται με στον Ποδοσφαιρικό Όμιλο Ορμήδειας. Την περίοδο 2010-2011 αναδείχθηκε πρώτος σκόρερ στη Δ΄ κατηγορία.

Από το 2004 έως το 2006 ήταν διεθνής με την Εθνική Κύπρου.

## Παραπομπές


## Πηγές
* 

Κατηγορία:Κύπριοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Ένωσις Νέων Παραλιμνίου
Κατηγορία:Ποδοσφαιριστές Ομόνοιας Λευκωσίας
Κατηγορία:Ποδοσφαιριστές Ολυμπιακού Λευκωσίας
Κατηγορία:Ποδοσφαιριστές Παναχαϊκής
Κατηγορία:Ποδοσφαιριστές Νέας Σαλαμίνας
Κατηγορία:Ποδοσφαιριστές Αθλητικού Ομίλου Αγία Νάπα
Κατηγορία:Ποδοσφαιριστές Ποδοσφαιρικού Ομίλου Ορμήδειας
Κατηγορία:Ποδοσφαιριστές Εθνικής Κύπρου
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ξένοι ποδοσφαιριστές στην Ελλάδα
Κατηγορία:Κύπριοι ποδοσφαιριστές στο εξωτερικό